OpenLLM-France/wikimedia huggingface dataset:
# Hipnos (pel·lícula)

Hipnos és una pel·lícula espanyola de terror psicològic dirigida per David Carreras Solé el 2004. Està basada en la novel·la homònima de Javier Azpeitia, i ha estat lloada pel seu peculiar sentit de la narració i elegant ús de l'el·lipsi. Fou rodada entre Almeria i Barcelona en 9 setmanes. Ha estat doblada al català.

## Sinopsi

Durant una nit de tempesta la policia rep un avís inquietant. Quan acudeixen al lloc troben el cadàver dessagnat d'una dona i una nena en estat de xoc. La jove psiquiatra Beatriz Vargas, que treballa en un sanatori especialitzat en hipnosi dirigit pel Dr. Sánchez Blanch, es fa càrrec del cas de la nena. Al poc temps la nena apareix morta amb les venes tallades. Un enigmàtic pacient que afirma ser policia i un malalt mental que dibuixa suïcidis acaben introduint Beatriz en un laberint del que no pot escapar.

## Repartiment

* Cristina Brondo... Beatriz
* Demian Bichir... Miguel
* Marisol Membrillo ... Elena
* Julián Villagrán... Ulloa
* Féodor Atkine... Sánchez Blanch
* Natalia Sánchez ... La Niña
* Carlos Lasarte ... Zabala

## Reconeixements

Als III Premis Barcelona de Cinema David Carreras fou nominat al millor director novell. Va guanyar el Gran Premi de Plata al Festival Internacional de Cinema Fantàstic de Brussel·les de 2005.

## Referències

* ↑ Casimiro Torreiro En los límites de la mente, El País, 8 d'octubre de 2004
* ↑ Finaliza el rodaje de ‘Hipnos', de David Carreras, cineytele, 5 de desembre de 2003
* ↑ Hipnos a esadir.cat
* ↑ "El lobo", "Inconscientes" i "Cámara oscura", favorites als premis Barcelona de cinema, ccma.cat, 1 de febrer de 2005
* ↑ BIFFF 2005 - 23ste Brussels International Festival of Fantastic Film
# Humulè

L'humulè (també conegut com a α-humulè o α-cariofilè) és un sesquiterpè monocíclic d'origen natural. Es troba als olis essencials del llúpol (Humulus lupulus), d'on prové el seu nom. L'humulè és un isòmer del β-cariofilè i els dos es troben en moltes plantes aromàtiques.

## Presència natural

L'humulè és un dels components de l'oli essencial de la flor del llúpol, Humulus lupulus, de la qual deriva el seu nom. La concentració d'humulè varia segons la varietat de la planta, però pot ser de fins al 40% de l'oli essencial.
L'α-humulè s'ha trobat en moltes plantes aromàtiques de tots els continents, sovint juntament amb el seu isòmer β-cariofilè. L'humulèes troba en els olis essencials de plantes aromàtiques com la Salvia officinalis (sàlvia comuna, sàlvia culinària), espècies de ginseng, fins al 29,9% dels olis essencials de Mentha spicata, la família del gingebre (Zingiberaceae), el 10% de l'oli de la fulla de Litsea mushaensis, un arbre de llorer xinès; el 4% de l'extracte de la fulla de Cordia verbenacea, un arbust de la costa tropical d'Amèrica del Sud però amb un 25% de trans-cariofilè i és un dels compostos químics que contribueixen al sabor de l'espècie Persicaria odorata o coriandre vietnamita i a l'aroma característica del Cannabis sativa.

## Referències

* ↑ Katsiotis, S. T.; Langezaal, C. R.; Scheffe, J. J. C. «Analysis of the Volatile Compounds from Cones of Ten Humulus lupulus Cultivars». Planta Med., vol. 55, 1989, pàg. 634. DOI: 10.1055/s-2006-962205.
* ↑ Bouajaj, S; Benyamna, A; Bouamama, H; Romane, A; Falconieri, D; Piras, A; Marongiu, B «Antibacterial, allelopathic and antioxidant activities of essential oil of Salvia officinalis L. growing wild in the Atlas Mountains of Morocco». Nat Prod Res., vol. 27, 18, 2013, pàg. 1673–6. DOI: 10.1080/14786419.2012.751600.
* ↑ Cho, IH; Lee, HJ; Kim, YS «Differences in the volatile compositions of ginseng species (Panax sp.)». J Agric Food Chem., vol. 60, 31, 8-2012, pàg. 7616–22. DOI: 10.1021/jf301835v.
* ↑ Chauhan, SS; Prakash, O; Padalia, RC; Vivekanand, Pant AK; Mathela, CS «Chemical diversity in Mentha spicata: antioxidant and potato sprout inhibition activity of its essential oils». Nat Prod Commun, vol. 6, 9, 2011, pàg. 1373–8.
* ↑ Suthisut, D; Fields, PG; Chandrapatya, A «Contact toxicity, feeding reduction, and repellency of essential oils from three plants from the ginger family (Zingiberaceae) and their major components against Sitophilus zeamais and Tribolium castaneum». J Econ Entomol, vol. 104, 4, 2011, pàg. 1445–54. DOI: 10.1603/ec11050.
* ↑ Ho, CL; Wang, EI; Tseng, YH; Liao, PC; Lin, CN; Chou, JC; Su, YC «Composition and antimicrobial activity of the leaf and twig oils of Litsea mushaensis and L. linii from Taiwan». Nat Prod Commun, vol. 5, 11, 2010, pàg. 1823–8.
* ↑ de Carvalho, Jr.; Rodrigues, R.F.; Sawaya, A.C.; Marques, M.O.; Shimizu, M.T. «Chemical composition and antimicrobial activity of the essential oil of Cordia verbenacea D.C». Journal of Ethnopharmacology, vol. 95, 2004, pàg. 297–301. DOI: 10.1016/j.jep.2004.07.028.
# Huracà Agnes

L'Huracà Agnes, Hurricane Agnes, va ser un gran huracà que va colpejar els Estats Units l'any 1972. Es va desenvolupar el 14 de juny de 1972 a partir de la interacció d'un front polar i un trough sobre la península del Yucatán. Inicialment es va formar una depressió tropical i a la Mar Carib es va enfortir. el 16 de juny ja va esdevenir una tempesta tropical que es va anomenar Agnes la qual va passar per l'oest de Cuba el 17 de juny. Al matí del dia 18 de juny, ja va ser classificat com un huracà. Es va tornar a afeblir al passar per sobre Geòrgia però el 21 de juny va tornar a tenir la categoria d'huracà. El dia 22 va passar a l'Oceà Atlàntic i va tocar terra prop de la ciutat de Nova York com una forta tempesta tropical. El dia 23 de juny es va dirigir al nord-oest de la Gran Bretanya abans de ser absorbit per un altre cicló el dia 6 de juliol de 1972.
A Cuba aquest huracà va matar diverses persones. A Florida va causar un brot de tornados dos dels quals van passar a Geòrgia. Aquests tornados van causar pèrdues econòmiques de 4,5 milions de dolars a Florida i sis persones van morir. Les marees anormals van causar danys a Apalachicola i a Cedar Key. De bon tros, els danys més significatius van tenir lloc a Pennsilvània, especialment per grans inundacions. En total Agnes va causar 128 morts i pèrdues econòmiques per prop de 3 bilions de dolars,

## Referències

* ↑ Hurricane Agnes 40th Anniversary. NOAA. Consulta: Jun 12, 2015.

### Llibres

J. F. Bailey, J. L. Patterson, and J. L. H. Paulhus. Geological Survey Professional Paper 924. Hurricane Agnes Rainfall and Floods, June–July 1972. United States Government Printing Office: Washington D.C., 1975.

## Enllaços externs

* National Hurricane Center web site for Agnes Arxivat 2006-07-09 a Wayback Machine.. This US government site is in the public domain.
* HPC Rainfall Site for Agnes
* FAQ: Hurricanes, Typhoons, and Tropical Cyclones, NOAA, retrieved January 26, 2006.
* Internet Archive short film|id=gov.archives.arc.61035|name="Welcome to Corning, New York: Tropical Storm Agnes Flood (1972)"
# Joker (pel·lícula de 2019)

Joker és una pel·lícula estatunidenca del 2019 dirigida per Todd Phillips. És un thriller psicològic basat en personatges de DC Comics i és protagonitzat per Joaquin Phoenix com a Joker. La història està ambientada el 1981 i segueix els passos d'Arthur Fleck, un comediant fracassat i malalt mental, mentre comença una vida criminal a Gotham City. Joker és una producció de DC Films, Village Roadshow Pictures, Bron Creative i Joint Effort, distribuïda per Warner Bros. Pictures. S'ha subtitulat al català.
Joker es preestrenà a la 76a Mostra Internacional de Cinema de Venècia el 31 d'agost del 2019 i guanyà el Lleó d'Or. Tant als Estats Units com als Països Catalans arribà el 4 d'octubre de 2019. La crítica ha lloat la interpretació de Phoenix, mentre que el to llòbrec, la representació de les malalties mentals i l'ús de la violència s'han valorat de manera diversa.

## Argument

El 1981, Arthur Fleck treballa de pallasso i viu amb la seva mare, la Penny, a Gotham City. L'Arthur pateix un trastorn neurològic que el fa riure en moments inapropiats, i visita una assistent social per a la medicació. Un vespre, mentre torna a casa amb metro, tres executius de Wayne Enterprises l'apallissen. Amb el revòlver que li ha deixat un company de feina en mata dos en defensa pròpia i després el restant a sang freda. Els homicidis i assassinat fan esclatar de sobte un moviment de protesta contra els rics de Gotham, amb màscares de pallasso com a símbol.

## Repartiment

* Joaquin Phoenix com a Arthur Fleck/ Joker, un comediant pobre arraconat per la societat.
* Robert De Niro com a Murray Franklin, presentador d'un talk show.
* Zazie Beetz com a Sophie Dumond, mare soltera.
* Frances Conroy com a Penny Fleck, mare de l'Arthur.

## Referències

* ↑ «Joker». Goita què fan, ara!, 2019. [Consulta: 5 gener 2024].
* ↑ Cavna, Michael. «Why 'Joker' became one of the most divisive movies of the year» (en anglès), 03-10-2019. [Consulta: 3 octubre 2019].
* ↑ Snyder, Chris; Phillips, Ian. «Everything you missed in the first 'Joker' teaser trailer», 09-04-2019. Arxivat de l'original el 9 abril. [Consulta: 9 abril 2019].
# Huracà Fred (2009)

L'Huracà Fred va ser un dels grans huracans que es van formar més orientals a la conca de l'Atlàntic Nord des que es van disposar d'observacions per satèl·lit. Formant-se a partir d'una forta onada tropical el 7 de setembre de 2009 prop de les illes de Cap Verd, Fred es va organitzar gradualment dins d'una àrea de cisalla del vent moderada. L'endemà, la disminució de la cisalla va permetre que la tempesta s'intensifiqués i desenvolupés característiques de bandes convectives ben organitzades. Més tard, el 8 de setembre, Fred va assolir la intensitat d'huracà i va experimentar una ràpida intensificació durant la nit, aconseguint la seva intensitat màxima com a fort huracà de categoria 3 amb vents de 120 mph (195 km/h) i una pressió baromètrica de 958 mbar (hPa; 28,29 inHg). Poc després d'arribar a aquesta intensitat, l'huracà va començar a debilitar-se a mesura que augmentava la cisalla del vent i l'aire sec va dificultar el desenvolupament convectiu.

## Referències

* ↑ Michael J. Brennan. «Hurricane Fred Tropical Cyclone Report» (PDF). National Hurricane Center, 23-10-2009.
# Habitatge a la plaça Santa Eulàlia, 20 (Esparreguera)

L'Habitatge a la plaça Santa Eulàlia, 20 és una obra d'Esparreguera (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Edifici que fa cantonada, estructurat en planta baixa i dos pisos. La façana està tota arrebossada excepte les pedres cantoneres i l'emmarcament de les obertures. L'entrada principal dona a la plaça i és una porta allindada. Sobre seu hi ha tres obertures allargades, totes tres balcons amb pilastres en baix relleu als laterals que suporten un frontó triangular amb mènsules. El balcó del mig té voladís, a diferencia dels altres dos. Al segon pis hi ha un balcó al centre amb una finestra a banda i banda; totes tres tenen una motllura a la part superior. La façana està coronada per un petit frontó a la part central.
# Băilești

Băilești (pronunciació en romanès: [bə.iˈleʃtʲ]) és una ciutat del comtat de Dolj, Oltènia, Romania, amb una població de 17.537 habitants al 2011. Un poble, Balasan, és administrat per la ciutat.
Aquí van néixer l’actor i humorista romanès Amza Pellea i l’actor i actor de teatre romanès Marcel Iureș i també Adriana Nechita, Georgiana Ciuciulete i Valerică Găman.

## Història

Durant la Primera Guerra Mundial, 156 persones de Băilești van morir al camp de batalla; el 1924 l'escultor Iordănescu va construir el monument dels herois de Băilești en honor seu. Durant la Segona Guerra Mundial, 108 ciutadans de Băilești van morir al camp de batalla.
El 2001, Băilești va ser declarat municipi. La ciutat s'ha anat expandint durant els darrers anys; s'han construït diversos centres comercials, mentre que s'han restaurat bancs i edificis antics.

## Referències

* ↑ Rezultatele finale ale Recensământului din 2011: «Tab8. Populația stabilă după etnie – județe, municipii, orașe, comune». Arxivat de l'original el 2016-01-18.
# Novokúibixevsk

Novokúibixevsk (rus: Новоку́йбышевск) és una ciutat de l'óblast de Samara, a Rússia. Té una població d'uns 110.000 habitants.
Està situada a la riba est del Volga, molt a prop (a uns 6 km) de Samara. Entre aquestes dues ciutats hi ha la desembocadura del riu Samara al Volga. Precisament rep el seu nom del d'aquesta altra ciutat, que s'anomenava Kúibixev entre 1935 i 1991.

## Història

Durant la Guerra Civil Russa, en el territori on actualment hi ha la ciutat s'hi van produir batalles ferotges amb l'Exèrcit Blanc.
L'any 1946, després de la Segona Guerra Mundial, els soviètics hi van establir refineries i un assentament per a aproximadament 14.000 persones. En comprovar que la situació era òptima, el govern va desenvolupar la població a un gran centre industrial. El 22 de febrer de 1952, com a decisió del Presídium del Soviet Suprem de la RSFSR, Novokúibixevsk va rebre l'estatus de ciutat.

## Economia

Tenen molta importància per a la indústria de la ciutat les plantes petroquímiques i les refineries, especialment les de la companyia Rosneft.

## Estat administratiu i municipal

Dins del marc de divisions administratives, Novokúibixevsk és una ciutat d'importància provincial, que forma una unitat administrativa per si sola amb igual estatus que el dels districtes. Com a divisió municipal, la ciutat forma part de l'Òkrug urbà de Novokúibixevsk.
# Alosa de Barlow

L'alosa de Barlow (Calendulauda barlowi) és una espècie d'ocell de la família dels alàudids (Alaudidae).

## Hàbitat i distribució

Habita zones desèrtiques sorrenques del sud-oest de Namíbia i nord-oest de Sud-àfrica.

## Taxonomia

Considerada sovint una subespècie de l'alosa de les dunes (Calendulauda erythrochlamys), modernament han estat separades en dues espècies diferents.

## Referències

* ↑ P Alström, KN Barnes, U Olsson, FK Barker, P Bloomer, AA Khan, MA Qureshi, A Guillaumet, P-A Crochet et PG Ryan. 2013. Multilocus phylogeny of the avian family Alaudidae (larks) reveals complex morphological evolution, non-monophyletic genera and hidden species diversity. Molecular Phylogenetics and Evolution 69(3): 1043–1056.
# Què se n'ha fet d'en Bob?

Què se n'ha fet d'en Bob? (títol original: What about Bob?) és una pel·lícula estatunidenca dirigida per Frank Oz i estrenada l'any 1991. Ha estat doblada al català.

## Argument

Un eminent psiquiatre, el Dr. Leo Marvin, és a punt de marxar de vacances amb la família. Però una de les seves col·legues li envia llavors un pacient, Bob Wiley, que acumula un nombre impressionant de neurosis i ha esgotat una vintena de practicants. El Dr. Marvin rebutja rebre'l. Wiley, persuadit que aquest metge serà el seu salvador, el segueix fins a la seva casa de camp i s'hi instal·la, la resta de la família del psiquiatre el troba força simpàtic. Resulta extremadament difícil al Dr. Marvin – que a poc a poc cau en un deliri de persecució – de desempallegar-se'n.

## Repartiment

* Bill Murray: Bob Wiley
* Richard Dreyfuss: Dr. Leo Marvin
* Julie Hagerty: Fay Marvin, l'esposa de Leo
* Charlie Korsmo: Sigmund Marvin, el fill de Leo
* Kathryn Erbe: Anna Marvin, la filla de Leo
* Tom Aldredge: Mr. Guttman, l'amo del cafè
* Susan Willis: Sra. Guttman, la seva dona
* Roger Bowen: Phil
* Reg E. Cathey: Howie
* Fran Brill: Lily Marvin, la germana de Leo
* Brian Reddy: Carswell Fensterwald, el col·lega de Marvin
* Doris Belack: Dra. Catherine Tomsky
* Melinda Mullins: Marie Grady, la periodista de « Good Morning America »
* Marcella Lowery: Betty, la telefonista
* Margot Welch: Gwen, una telefonista
* Barbara Andres: Clara, la secretària del Mr. Marvin
* Aida Turturro: La prostituta
* Stuart Rudin: L'home boig al carrer de Nova York
* Dennis Scott: El policia motard

## Al voltant de la pel·lícula

* En realitat, les escenes a la vora del llac han estat rodades al «Smith Mountain Lake», a Virginia, perquè l'estació de tardor ja havia arribat al llac Winnipesaukee.
* "Comèdia molt divertida (...) vaig trobar a faltar un final amb molta més imaginació i força"
* El film es va estrenar als Estats Units l'estiu de 1991 amb altres títols de l'estudi, com Dick Tracy i Les Aventures de Rocketeer però només l'estrena del llargmetratge d'animació Els 101 Dalmates (1991) ha estat un èxit econòmic pel trimestre.

## Referències

* ↑ «Què se n'ha fet d'en Bob?». esadir.cat.
* ↑ «What about Bob?». The New York Times.
* ↑ «trivia». ImdB.
* ↑ Morales, Fernando El País.
* ↑ (anglès) Eric Loren Smoodin, Disney discourse , p. 84

## Enllaços externs

* Què se n'ha fet d'en Bob? a Goita què fan, ara!
# Eclipsi solar del 26 de febrer de 2017

L'Eclipsi solar del 26 de febrer de 2017 serà un eclipsi solar anular que es produirà el 26 de febrer del 2017. Serà el 13è eclipsi anular del segle xxi. Un eclipsi anular es dona quan la Lluna es troba prop de l'apogeu i el seu diàmetre és menor que el solar, de manera que en la fase màxima, roman visible un anell del disc del Sol. Açò ocorre en la banda d'anularitat, fora d'ella l'eclipsi és parcial. Un eclipsi anular que va afectar l'estat espanyol ocorregué el 3 d'octubre de 2005. En el cas de l'eclipsi anular del 2017, començarpa al Pacífic Sud, travessarà la Patagònia, passarà per l'Atlàntic Sud i després de passar per Angola acabarà a la República Democràtica del Congo.Carta de l'eclipsi general, segons la Nasa
# Ermita de la Mare de Déu del Rosell d'Ademús

L'ermita de la Mare de Déu del Rosell és un temple catòlic situat a la vila d'Ademús, a la comarca del Racó d'Ademús, País Valencià.

## Descripció

L'ermita de la Mare de Déu del Rosell és un petit oratori de planta quadrada, cobert amb volta sobre petxines, amb façana d'arc de mig punt i petit presbiteri, sense capelles laterals. La coberta és a quatre aigües, amb teula àrab. L'ermita s'aixeca en un idíl·lic paratge, a la vora del riu Bohilgues, afluent del Túria, envoltat d'abundant vegetació, hortes i séquies.

## Història

La seua construcció va tindre lloc al segle xviii, molt a prop d'un antic magatzem de fusta, que els raiers conduïen pel Túria fins a la ciutat de València.
L'advocació del Rosell és escassa al País Valencià, no s'ha pogut esbrinar la seua vinculació amb la vila d'Ademús.

## Bibliografia

* Eslava Blasco, Raúl: Ademuz y su patrimonio histórico-artístico. Ademuz, 2007. ISBN 978-84-606-4251-0
# OAD

L'Open Access Directory (OAD) és un compendi d'informació i esdeveniments sobre l'accés obert a la ciència, elaborat i mantingut per la comunitat d'OA en general.

## Història

OAD és un wiki, fundat l'abril de 2008 per Robin Peek del Simmons College, Professor d'Investigació de Filosofia de l'Earlham College, i Peter Suber, Professor Associat de Biblioteconomia i Documentació en el Simmons College, que els usuaris poden mantenir actualitzat i complet. A finals de setembre de 2010, incloïa unes 220 pàgines de contingut i mostrava una mica més d'un milió de pàgines vistes. A través d'aquest recurs es pot millorar l'accés a recursos d'accés obert, com repositoris o revistes de diverses disciplines en OA.

## Característiques

Totes les dades es recullen en llistes per facilitar el seu accés i poder-les usar com a referència, i també poder ser actualitzades. OAD no inclou narracions en les seves pàgines, només llistes de fets que vinculen els grups, documents, esdeveniments i altres recursos primaris o secundaris. La raó és que ja hi ha punts d'accés a textos narratius, com Wikipedia i OASIS, i a més, això suposa una càrrega més lleugera per als editors i el consell editorial. El contingut wiki és visible per a qualsevol persona, però només els usuaris registrats, amb els seus noms reals i sense utilitzar pseudònims, poden afegir o editar el contingut, per tal de protegir-lo dels spammers i els infractors. Com es tracta d'una publicació de la comunitat, els usuaris poden proposar noves llistes, que es posen en marxa després de l'aprovació del Consell de Redacció. La construcció d'una nova llista és de vegades un procés llarg que requereix la consulta i replantejament a la comunitat, abans de finalitzar el seu format i llançar-la.

## Referències

* 1 2 3 Crawford, Walt. Open Access: What You Need to Know Now. Chicago: American Library Association, 2011, p. 66. ISBN 9780838911068.
* ↑ «Libraries and the Internet Toolkit. Open Access. Resources.Open Access Directory». American Library Association (ALA). [Consulta: 25 desembre 2015].
* ↑ «Launch of the Open Access Directory». Legacy.earlham.edu, 30-04-2008. [Consulta: 26 desembre 2015].
* ↑ Pontika, Athanasia «Introducing the Open Access Directory, a wiki resource about Open Access». Right to Research Coalition, 25-02-2009 [Consulta: 26 desembre 2015].

## Enllaços externs

* Open Access Directory (OAD)
# OCS

OCS té els següents significats:
* Organització de Cooperació de Shanghai, organització intergovernamental asiàtica per a la cooperació internacional
* Ocean Colour Scene, banda de britpop de Birmingham, Regne Unit
* OCS també és el codi IATA de l'Aeroport Internacional de Corisco, aeroport que serveix l'illa de Corisco a la Guinea Equatorial
* OCS també és la fórmula molecular del sulfur de carbonil, gas la molècula del qual la formen un àtom d'oxigen (O), un de carboni (C) i un de sofre (S)
# OTN

OTN té els següents significats:
* Objecte transneptunià, objecte del sistema solar l'òrbita del qual té un radi mitjà més gran que la del planeta Neptú
* Optical Transport Network, tecnologia de xarxa de telecomunicacions basada en comunicació òptica
* otn també és el codi ISO 639-3 de l'Otomí de Tenango, llengua variant de l'otomí, parlada a Mèxic
# OUN

OUN té els següents significats:
* Organització dels nacionalistes ucraïnesos (del seu nom en ucraïnès Організація Українських Націоналістів, transliterat Orhanizatsiya Ukrayins'kykh Nationalistiv), partit polític històric d'Ucraïna
* oun també és el codi ISO 639-3 de l'!o!ung, llengua parlada a Angola
# Obac de Planers

L'Obac de Planers és una obaga del terme municipal d'Abella de la Conca, a la comarca del Pallars Jussà.
Està situat a l'extrem nord-oest de la partida dels Planers, a l'esquerra del riu d'Abella i al sud-sud-oest de la vila d'Abella de la Conca.
A la zona meridional de l'Obac de Planers es troben búnquers de la Guerra Civil, penjats damunt del riu d'Abella i adreçats a la vila d'Abella i a la carretera que hi mena.

## Etimologia

Es tracta d'un topònim romànic descriptiu, és una obaga on predominen els planers.
# Obac de Pumanyons

L'Obac de Pumanyons és una obaga del terme municipal de la Pobla de Segur, al Pallars Jussà, en territori del poble de Pumanyons.
És a ponent de Pumanyons, davant mateix del turó on es dreça el poble, a la dreta del barranc de Pumanyons, prop del límit amb el terme municipal de Conca de Dalt a l'àmbit del poble de Torallola.

## Enllaços externs

* L'Obac de Pumanyons en el seu entorn a l'Institut Cartogràfic de Catalunya
# Obac de les Planes

L'Obac de les Planes, és una obaga a cavall dels termes municipals de Salàs de Pallars i de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert.
Està situat al sud-est de Rivert, a la dreta del barranc de Rivert i a l'esquerra del barranc de Rivert, en el límit municipal, a llevant del Serrat del Mig. És a migdia de les Planes, d'on pren el nom, i al nord de los Seixos i a ponent de Sensuis i de l'Obaga.
# Obaga de Bonrepòs

L'Obaga de Bonrepòs és una obaga del terme municipal de Gavet de la Conca, al Pallars Jussà, dins de l'antic terme de Sant Salvador de Toló, l'extrem sud-occidental de la qual entra dins dels termes d'Artesa de Segre i de Vilanova de Meià, a la Noguera. És a l'oest del santuari de la Mare de Déu de Bonrepòs, a prop del límit dels termes municipals esmentats, a l'esquerra de la capçalera del barranc del Cabirol. És a llevant de Planistella i del Camí nou de Bonrepòs, i a ponent de la Boïga de les Pedres i del Camí de Cal Castellí.

## Referències

* ↑ Localització i orografia de l'Obaga de Bonrepòs a l'Institut Cartogràfic de Catalunya